《倡修登瀛桥费款太钜负债难偿赋诗三首 其二》
清代·王荫桐

不学虚无不坐禅，反随僧道募桥缘。风吹皱水干何事？波卧残虹历有年。

瀛路重开当共愿，债台难下果谁怜？半生只为贪名误，艰苦虽尝莫怨天。

作者简介：王荫桐（1839—1929），字虞琴，邑诸生，家贫负义气，为仁力不足，慷慨磊落之概，往往发于诗歌，燕赵间豪爽　他为修杜林石桥，“谋其同人并僧，多方募化，远至数万里，风尘仆仆者六七年，桥之圯者始得一还其旧，而荫桐亦积劳债累死矣，生前著诗纪其事。”诗见《民国青县志》。